nibzard/narodne-novine-full-text-markdown huggingface dataset:
## Rješenje o razrješenju mr. Marka Širca dužnosti ravnatelja Državne uprave za vode

### NN 108/1996 (23.12.1996.), Rješenje o razrješenju mr. Marka Širca dužnosti ravnatelja Državne uprave za vode

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
47. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 19. prosinca 1996. godine
donijela

## **RJEŠENJE**

### **O RAZRJEŠENJU RAVNATELJA DRŽAVNE UPRAVE ZA VODE**

Razrješuje se mr. MARKO ŠIRAC dužnosti ravnatelja Državne uprave za
vode, radi odlaska na novu dužnost.

Klasa: 080-02/96-06/09
Urbroj: 50304/2-96-01
Zagreb, 19. prosinca 1996.

Predsjednik
**mr. Zlatko Mateša,** v. r.

Rješenje, NN 108/1996-2108
## Rješenje o razrješenju Ivana Ujakovića položaja tajnika Ministarstva povratka i useljeništva

### NN 108/1996 (23.12.1996.), Rješenje o razrješenju Ivana Ujakovića položaja tajnika Ministarstva povratka i useljeništva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
41. stavka 2. Zakona o sustavu državne uprave ("Narodne novine, br. 75/93),
Vlada Republike Hrvatske je na sjednici održanoj 19. prosinca 1996. godine
donijela

## **RJEŠENJE**

### **O RAZRJEŠENJU TAJNIKA MINISTARSTVA POVRATKA I USELJENIŠTVA**

Razrješuje se IVAN UJAKOVIĆ položaja tajnika Ministarstva povratka i
useljeništva s danom 21. studenoga 1996., na osobni zahtjev.

Klasa: 080-02/96-06/12
Urbroj: 50304/2-96-01
Zagreb, 19. prosinca 1996.

Predsjednik
**mr. Zlatko Mateša,** v. r.

Rješenje, NN 108/1996-2109
## Rješenje o razrješenju Ivana Penića dužnosti predsjednika Upravnog odbora Hrvatskog fonda za privatizaciju 2111

### NN 108/1996 (23.12.1996.), Rješenje o razrješenju Ivana Penića dužnosti predsjednika Upravnog odbora Hrvatskog fonda za privatizaciju 2111

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
6. stavka 3. Zakona o Hrvatskom fondu za privatizaciju ("Narodne novine",
broj 84/92, 70/93, 76/93, 52/94 i 87/96), Vlada Republike Hrvatske je na
sjednici održanoj 19. prosinca 1996. godine donijela

## **RJEŠENJE**

### **O RAZRJEŠENJU PREDSJEDNIKA UPRAVNOG ODBORA HRVATSKOG FONDA ZA PRIVATIZACIJU**

Razrješuje se IVAN PENIĆ dužnosti predsjednika Upravnog odbora Hrvatskog
fonda za privatizaciju, radi odlaska na novu dužnost.

Klasa: 080-02/96-06/10
Urbroj: 50304/2-96-01
Zagreb, 19. prosinca 1996.

Predsjednik
**mr. Zlatko Mateša,** v. r.

Rješenje, NN 108/1996-2110
## Rješenje o imenovanju Milana Kovača predsjednikom Upravnog odbora Hrvatskog fonda za privatizaciju

### NN 108/1996 (23.12.1996.), Rješenje o imenovanju Milana Kovača predsjednikom Upravnog odbora Hrvatskog fonda za privatizaciju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
6. stavka 3. Zakona o Hrvatskom fondu za privatizaciju ("Narodne novine",
broj 84/92, 70/93, 76/93, 52/94 i 87/96), Vlada Republike Hrvatske je na
sjednici održanoj 19. prosinca 1996. godine donijela

## **RJEŠENJE**

### **O IMENOVANJU PREDSJEDNIKA UPRAVNOG ODBORA HRVATSKOG FONDA ZA PRIVATIZACIJU**

Imenuje se MILAN KOVAČ predsjednikom Upravnog odbora Hrvatskog fonda
za privatizaciju.

Klasa: 080-02/96-05/92
Urbroj: 50304/2-96-01
Zagreb, 19. prosinca 1996.

Predsjednik
**mr. Zlatko Mateša,** v. r.

Rješenje, NN 108/1996-2111
## Rješenje o razrješenju Milana Kovača dužnosti predsjednika Hrvatskog fonda za privatizaciju

### NN 108/1996 (23.12.1996.), Rješenje o razrješenju Milana Kovača dužnosti predsjednika Hrvatskog fonda za privatizaciju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
6. stavka 3. Zakona o Hrvatskom fondu za privatizaciju ("Narodne novine",
broj 84/92, 70/93, 76/93, 19/94, 52/94 i 87/96), Vlada Republike Hrvatske
je na sjednici održanoj 19. prosinca 1996. godine donijela

## **RJEŠENJE**

### **O RAZRJEŠENJU PREDSJEDNIKA HRVATSKOG FONDA ZA PRIVATIZACIJU**

Razrješuje se MILAN KOVAČ dužnosti predsjednika Hrvatskog fonda za privatizaciju,
radi odlaska na novu dužnost.

Klasa: 080-02/96-06/11
Urbroj: 50304/2-96-01
Zagreb, 19. prosinca 1996.

Predsjednik
**mr. Zlatko Mateša,** v. r.

Rješenje, NN 108/1996-2112
## Rješenje o razrješenju Ante Kneževića dužnosti privremenog ravnatelja Hrvatskog informativno-kulturnog zavoda

### NN 108/1996 (23.12.1996.), Rješenje o razrješenju Ante Kneževića dužnosti privremenog ravnatelja Hrvatskog informativno-kulturnog zavoda

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
6. stavka 1. "Uredbe o osnivanju Hrvatskog informativno-kulturnog zavoda
("Narodne novine", broj 72/94), Vlada Republike Hrvatske je na sjednici
održanoj 19. prosinca 1996. godine donijela

## **RJEŠENJE**

### **O RAZRJEŠENJU PRIVREMENOG RAVNATELJA HRVATSKOG INFORMATIVNO-KULTURNOG ZAVODA**

Razrješuje se ANTO KNEŽEVIĆ dužnosti privremenog ravnatelja Hrvatskog
informativno-kulturnog zavoda.

Klasa: 080-02/96-06/13
Urbroj: 50304/2-96-01
Zagreb, 19. prosinca 1996.

Predsjednik
**mr. Zlatko Mateša,** v. r.

Rješenje, NN 108/1996-2113
## Rješenje o imenovanju Miljenka Žagara ravnateljem Hrvatskog informativno-kulturnog zavoda

### NN 108/1996 (23.12.1996.), Rješenje o imenovanju Miljenka Žagara ravnateljem Hrvatskog informativno-kulturnog zavoda

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
6. stavka 1. Uredbe o osnivanju Hrvatskog informativno-kulturnog zavoda
("Narodne novine", broj 72/94), Vlada Republike Hrvatske je na sjednici
održanoj 19. prosinca 1996. godine donijela

## **RJEŠENJE**

### **O IMENOVANJU RAVNATELJA HRVATSKOG INFORMATIVNO-KULTURNOG ZAVODA**

Imenuje se MILJENKO ŽAGAR ravnateljem Hrvatskog informativno-kulturnog
zavoda.

Klasa: 080-02/96-05/93
Urbroj: 50304/2-96-01
Zagreb, 19. prosinca 1996.

Predsjednik
**mr. Zlatko Mateša,** v. r.

Rješenje, NN 108/1996-2114
## Naredba o visini troškova postupka priznavanja novostvorene sorte odnosno odobravanja uvođenja u proizvodnju strane sorte poljoprivrednog bilja

### NN 108/1996 (23.12.1996.), Naredba o visini troškova postupka priznavanja novostvorene sorte odnosno odobravanja uvođenja u proizvodnju strane sorte poljoprivrednog bilja

# **MINISTARSTVO POLJOPRIVREDE I ŠUMARSTVA**

Na temelju članka 35. stavka 5. Zakona o priznavanju novostvorenih,
odobravanju uvođenja u proizvodnju stranih i zaštiti sorti poljoprivrednog
i šumskog bilja ("Narodne novine", br. 53/91, 26/93 i 29/94), ministar
poljoprivrede i šumarstva donosi

## **NAREDBU**

### **O VISINI TROŠKOVA POSTUPKA PRIZNAVANJA NOVOSTVORENE SORTE ODNOSNO ODOBRAVANJA UVOĐENJA U PROIZVODNJU STRANE SORTE POLJOPRIVREDNOG BILJA**

I.

Ovom se Naredbom određuje visina troškova ispitivanja sorti i u pokusnom
polju odnosno laboratoriju u postupku priznavanja novostvorene sorte i
odobravanja uvođenja u proizvodnju strane sorte poljoprivrednog bilja roda
1996/97. godine.

II.

Visina troškova za provedbu postupka priznavanja novostvorene sorte
i odobravanja uvođenja u proizvodnju strane sorte poljoprivrednog bilja
po kulturama odnosno grupi kultura iznosi:

KUNA PO SORTI

1. godina 2. godina 3. godina

1. za ozimu pšenicu 2.600,00 2.600,00 3.500,00

2. za ozimi i jari ječam 2.000,00 2.600,00 2.600,00

3. za jaru zob 2.000,00 2.000,00 2.600,00

Za svaku godinu ispitivanja

KUNA PO SORTI

1. za kukuruz 2.590,00

2. za šećernu repu, soju, uljanu repicu

  suncokret, duhan i krumpir 2.960,00

3. za povrće 2.220,00

4. za krmne kulture 2.590,00

III.

Iznos troškova iz točke II. ove Naredbe podnositelj zahtjeva uplaćuje
na žiro-račun Ministarstva poljoprivrede i šumarstva s naznakom "Troškovi
priznavanja i odobravanja sorti poljoprivrednog bilja".

IV.

Ova Naredba stupa na snagu danom objave u "Narodnim novinama".

Klasa: 320-11/96-01/62
Urbroj: 525-02-96-01
Zagreb, 10. prosinac 1996.

Ministar
poljoprivrede i šumarstva
**Matej Janković,** v. r.

Naredba, NN 108/1996-2115
## Naredba o razvrstaju luka otvorenih za javni promet na području Županije šibenske

### NN 108/1996 (23.12.1996.), Naredba o razvrstaju luka otvorenih za javni promet na području Županije šibenske

# **MINISTARSTVO POMORSTVA, PROMETA I VEZA**

Temeljem članka 7. stavak 1. Zakona o morskim lukama ("Narodne novine",
br. 108/95) u svezi s Odlukom o mjerilima za razvrstaj luka otvorenih za
javni promet ("Narodne novine", br. 31/96), ministar pomorstva, prometa
i veza, donosi

## **NAREDBU**

### **O RAZVRSTAJU LUKA OTVORENIH ZA JAVNI PROMET NA PODRUČJU ŽUPANIJE ŠIBENSKE**

I.

Prema veličini i značaju za Republiku Hrvatsku luke otvorene za javni
promet razvrstavaju se u:

1. Luke županijskog značaja:

1) luka Šibenik

2. Luke lokalnog značaja:

  1) luka Pirovac

  2) luka Tisno

  3) luka Betina

  4) luka Murter-Hramina

  5) luka Jezera

  6) luka Tribunj

  7) luka Vodice

  8) luka Prvić Šepurina

  9) luka Prvić

10) luka Brodarica

11) luka Zablaće

12) luka Krapanj

13) luka Zlarin

14) luka Kaprije

15) luka Muna na Žirju

16) luka Zaton

17) luka Rasuna

18) luka Skradin

19) luka Primošten

20) luka Rogoznica

21) luka Ražanj

II.

Ova Naredba stupa na snagu danom objave u "Narodnim novinama".

Klasa: 011-01/96-02/85
Urbroj: 530-01-96-7 NP
Zagreb, 10. prosinca 1996.

Ministar
**mr. Željko Lužavec,** v. r.

Naredba, NN 108/1996-2116
## Naredba o dopuni Naredbe o vremenu u kojem zračne luke moraju biti otvorene

### NN 108/1996 (23.12.1996.), Naredba o dopuni Naredbe o vremenu u kojem zračne luke moraju biti otvorene

# **MINISTARSTVO POMORSTVA, PROMETA I VEZA**

Na temelju članka 263. Zakona o zračnoj plovidbi ("Narodne novine",
broj 53/91, 26/93 i 109/93), ministar pomorstva, prometa i veza donosi

## **NAREDBU**

### **O DOPUNI NAREDBE O VREMENU U KOJEM ZRAČNE LUKE MORAJU BITI OTVORENE**

I.

U Naredbi o vremenu u kojem zračne luke moraju biti otvorene ("Narodne
novine", broj 92/96) u točki I. iza stavka 2. dodaje se novi stavak 3.
koji glasi:

"Zračna luka Split mora biti otvorena za prihvat zrakoplova, poradi
sigurnosti zračne plovidbe, kao alternativna zračna luka, i izvan vremena
otvorenosti naznačenog u tablici iz stavka 1. ove točke, a u vremenu od
22.00 do 06.30 sati u razdoblju od 15. prosinca 1996. do 29. ožujka 1997."

II.

Ova Naredba stupa na snagu danom objave u "Narodnim novinama".

Klasa: 011-01/96-02/34
Urbroj: 530-01-96-12
Zagreb, 12. prosinca 1996.

Ministar
pomorstva, prometa i veza
**mr. Željko Lužavec,** v. r.

Naredba, NN 108/1996-2117
## Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 108/1996 (23.12.1996.), Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

Na osnovi članka 103. Zakona o zdravstvenom osiguranju ("Narodne novine",
broj 75/93 i 55/96), članka 14. Statuta Hrvatskog zavoda za zdravstveno
osiguranje ("Narodne novine", broj 1/94), Upravno vijeće Hrvatskog zavoda
za zdravstveno osiguranje, na 26. sjednici, održanoj dana 27. studenog
1996. godine, donijelo je

## **PRAVILNIK**

### **O IZMJENI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA**

Članak 1.

U Pravilniku o pravima, uvjetima i načinu ostvarivanja prava iz obveznog
zdravstvenog osiguranja ("Narodne novine", broj 4/94, 81/94, 31/95, 57/96
i 71/96) u točki 2. podstavki 1. Naputka o načinu popunjavanja obrasca
- VON - Potvrda o porastu prosječne plaće, koji je sastavni dio Pravilnika
brišu se riječi: "umanjenu za zakonom propisane doprinose, porez i prirez
koji se plaćaju "iz" plaće zaposlenika."

Članak 2.

Ovaj Pravilnik stupa na snagu osmog dana od dana objave u "Narodnim
novinama".

Klasa: 025-04/96-01/91
Urbroj: 338-01-04-96-1
Zagreb, 26. studenog 1996.

Predsjednik
Upravnog vijeća
Hrvatskog zavoda za
zdravstveno osiguranje
**prim. dr. sc. Mate Ljubičić,** v. r.

Pravilnik, NN 108/1996-2120
## Odluka o osnovici za obračunavanje i plaćanje doprinosa za mirovinsko i invalidsko osiguranje za osiguranike na neplaćenom dopustu, pod suspenzijom, u istražnom zatvoru i na izdržavanju kazne zatvora

### NN 108/1996 (23.12.1996.), Odluka o osnovici za obračunavanje i plaćanje doprinosa za mirovinsko i invalidsko osiguranje za osiguranike na neplaćenom dopustu, pod suspenzijom, u istražnom zatvoru i na izdržavanju kazne zatvora

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavka 1. pod i) Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89, 57/89, 40/90,
9/91, 26/93, 96/93 i 44/94) i članka 6. točke 7. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
br. 58/90, 21/92, 116/93 i 23/95), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 9. prosinca
1996. donosi

## **ODLUKU**

### **O OSNOVICI ZA OBRAČUNAVANJE I PLAĆANJE DOPRINOSA ZA MIROVINSKO I INVALIDSKO OSI- GURANJE ZA OSIGURANIKE NA NEPLAĆENOM DOPUSTU, POD SUSPENZIJOM, U ISTRAŽNOM ZATVORU I NA IZDRŽAVANJU KAZNE ZATVORA**

Članak 1.

Osnovica za obračunavanje i plaćanje doprinosa za mirovinsko i invalidsko
osiguranje za vrijeme što ga osiguranik provede najviše do 30 dana u pojedinoj
kalendarskoj godini na:

- neplaćenom dopustu, pod suspenzijom, u istražnom zatvoru ili na izdržavanju
kazne zatvora i uz uvjet da mu za to vrijeme traje radni odnos ili drugi
rad na temelju kojega je osiguran, je plaća iz prethodnog mjeseca.

Za osiguranike koji u prethodnom mjesecu nisu radili, kao osnovica za
obračunavanje i plaćanje doprinosa uzima se plaća u tekućem mjesecu odnosno
u mjesecu nastanka navedenih okolnosti.

Članak 2.

Doprinos za osiguranike iz članka 1. ove odluke obračunava se i plaća
prema Zakonu o plaćanju doprinosa za mirovinsko i invalidsko osiguranje
iz plaće i na plaću.

Ako doprinos za osiguranike iz članka 1. ove odluke treba obračunati
za razdoblje manje od mjesec dana, za svaki kalendarski dan uzima se 1/30
mjesečne svote doprinosa.

Članak 3.

Na dan stupanja na snagu ove odluke prestaje vrijediti Odluka o osnovicama
za obračunavanje i plaćanje doprinosa za mirovinsko i invalidsko osiguranje
za osiguranike na neplaćenom dopustu, pod suspenzijom, u istražnom zatvoru
i na izdržavanju kazne zatvora ("Narodne novine", broj 4/96).

Članak 4.

Ova odluka stupa na snagu osmoga dana nakon objave u "Narodnim novinama",
a primjenjivat će se od 1. siječnja 1997.

Klasa: 140-13/96-01/4535
Urbroj: 341-99-01/96-6
Zagreb, 9. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske **dr. Đuro Njavro,** v. r.

Odluka, NN 108/1996-2125
## Odluka o stalnim svotama doprinosa za mirovinsko i invalidsko osiguranje osoba osiguranih u određenim okolnostima

### NN 108/1996 (23.12.1996.), Odluka o stalnim svotama doprinosa za mirovinsko i invalidsko osiguranje osoba osiguranih u određenim okolnostima

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 197. stavka 1. Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89, 57/89, 40/90,
9/91, 26/93, 96/93 i 44/94) i članka 6. točke 7. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
br. 58/90, 21/92, 116/93 i 23/95), Upravni odbor Republičkog fonda mirovinskog
i invalidskog osiguranja radnika Hrvatske na sjednici održanoj 9. prosinca
1996. donosi

## **ODLUKU**

### **O STALNIM SVOTAMA DOPRINOSA ZA MIROVINSKO I INVALIDSKO OSIGURANJE OSOBA OSIGURANIH U ODREĐENIM OKOLNOSTIMA**

Članak 1.

Za osobe koje nemaju svojstvo osiguranika, a osigurane su u određenim
okolnostima - osobe iz čl. 22, 23, 24a i čl. 25. do 27. Zakona o mirovinskom
i invalidskom osiguranju, plaća se doprinos za mirovinsko i invalidsko
osiguranje u stalnoj svoti od 308,00 kn.

Članak 2.

U slučaju kada se doprinos plaća za vrijeme kraće od mjesec dana za
svaki kalendarski dan proveden makar djelomično na poslu, odnosno aktivnosti
ili u okolnostima iz članka 1. ove odluke, plaća se 1/30 od propisane mjesečne
svote.

Članak 3.

Na dan stupanja na snagu ove odluke prestaje vrijediti Odluka o stalnim
svotama doprinosa za mirovinsko i invalidsko osiguranje osoba osiguranih
u određenim okolnostima ("Narodne novine", broj 4/96).

Članak 4.

Ova odluka stupa na snagu osmoga dana nakon objave u "Narodnim novinama",
a primjenjivat će se od 1. siječnja 1997.

Klasa: 140-13/96-01/4535
Urbroj: 341-99-01/96-8
Zagreb, 9. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. Đuro Njavro,** v. r.

Odluka, NN 108/1996-2127
## Odluka o stopi i osnovici za obračunavanje doprinosa Hrvatskoj gospodarskoj komori u 1997. godini

### NN 108/1996 (23.12.1996.), Odluka o stopi i osnovici za obračunavanje doprinosa Hrvatskoj gospodarskoj komori u 1997. godini

# **HRVATSKA GOSPODARSKA KOMORA**

Na temelju članka 20. stavak 2. Zakona o Hrvatskoj gospodarskoj komori
("Narodne novine", br. 66/91 i 73/91), Skupština Hrvatske gospodarske komore,
na 3. sjednici 18. prosinca 1996. donosi

## **ODLUKU**

### **O STOPI I OSNOVICI ZA OBRAČUNAVANJE DOPRINOSA HRVATSKOJ GOSPODARSKOJ KOMORI U 1997.**

Članak 1.

Ovom odlukom utvrđuje se stopa i osnovica za obračunavanje doprinosa
u 1997, koji uplaćuju pravne osobe (trgovačka društva) - članice Hrvatske
gospodarske komore.

Članak 2.

Doprinos Hrvatskoj gospodarskoj komori u 1997. obračunava se po stopi
0,357%.

Članak 3.

Osnovica za obračunavanje doprinosa, primjenom stope iz članka 2. ove
odluke, su plaće i naknade plaće koje isplaćuju članice Hrvatske gospodarske
komore.

Plaća, u smislu ove odluke, sastoji se od plaće ostvarene u skladu s
propisima o radu, uvećane za zakonom propisane obveze iz plaća.

Članak 4.

Članice Hrvatske gospodarske komore koje nemaju iskazane obračunate
i isplaćene plaće, a iskazuju prihod, uplaćuju doprinos u visini 0,10%
od ostvarenog prihoda.

Članak 5.

Doprinos se uplaćuje mjesečno, na račun broj: 30102-637-3567 - Hrvatska
gospodarska komora - kod Zavoda za platni promet, na dan uplate zakonom
propisanih obveza iz plaća.

Kontrolu uplate doprinosa vrši Zavod za platni promet.

Članak 6.

Ova odluka stupa na snagu danom objave u "Narodnim novinama", a primjenjuje
se od 1. siječnja 1997.

Broj: I-55-405/2-1996.
Zagreb, 18. prosinca 1996.

Predsjednik
**Nadan Vidošević,** v. r.

Odluka, NN 108/1996-2132
## Izmjena posebnih uzanca u ugostiteljstvu

### NN 108/1996 (23.12.1996.), Izmjena posebnih uzanca u ugostiteljstvu

# HRVATSKA GOSPODARSKA KOMORA

Na temelju članka 3. alineja 13. Zakona o Hrvatskoj gospodarskoj komori
("Narodne novine", br. 66/91 i 73/91) članka 21. točka 1. alineja 5. Statuta
Hrvatske gospodarske komore ("Narodne novine", br. 11/94, pročišćeni tekst,
108/95 i 19/96) Skupština Hrvatske gospodarske komore na 3. sjednici održanoj
18. prosinca 1996. utvrđuje

## **IZMJENU**

### **POSEBNIH UZANCA U UGOSTITELJSTVU**

1.

U uzanci 34. Posebnih uzanca u ugostiteljstvu ("Narodne novine", br.
16/96) stavak 2. mijenja se i glasi:

"Naknada za uporabu telefona, teleprintera, telefaksa i sl. za mjesna,
međumjesna i međunarodna priopćavanja može biti viša od poštanske tarife:

- u hotelima i ostalim smještajnim objektima s

pet zvjezdica do 300%

- u hotelima i ostalim smještajnim objektima

s četiri zvjezdice do 200%

- u hotelima i ostalim smještajnim objektima

s tri zvjezdice do 150%

- u hotelima i ostalim smještajnim objektima

s jednom ili dvije zvjezdice do 100%

Iza stavka 2. dodaje se novi stavak 3. koji glasi:

"Ugostitelj je dužan u pisanom obliku upoznati gosta s visinom naknade
iz stavka 2. ove uzance."

2.

Ova će se uzanca primjenjivati nakon proteka 30 dana od dana objave
u "Narodnim novinama".

Broj: I-55-405/3-1996.
Zagreb, 18. prosinca 1996.

Predsjednik
**Nadan Vidošević,** v. r.

Ostalo, NN 108/1996-2133
## Odluka o izmjeni i dopuni Odluke o utvrđivanju uvjeta i načina odobravanja kredita sukladno članku 11. Zakona, donesene na 24. sjednici od 6. lipnja 1996. godine (u daljnjem tekstu: Odluka)

### NN 108/1996 (23.12.1996.), Odluka o izmjeni i dopuni Odluke o utvrđivanju uvjeta i načina odobravanja kredita sukladno članku 11. Zakona, donesene na 24. sjednici od 6. lipnja 1996. godine (u daljnjem tekstu: Odluka)

# **HRVATSKA BANKA ZA OBNOVU I RAZVITAK**

Temeljem članka 11. stavka 4. Zakona o privatizaciji ("Narodne novine",
br. 21/96 - u daljnjem tekstu: Zakon), Nadzorni odbor Hrvatske banke za
obnovu i razvitak (u daljnjem tekstu: HBOR) na 26. sjednici, održanoj dana
2. prosinca 1996. godine donio je

## **ODLUKU**

### **O IZMJENI I DOPUNI ODLUKE O UTVRĐIVANJU UVJETA I NAČINA ODOBRAVANJA KREDITA SUKLADNO ČLANKU 11. ZAKONA, DONESENE NA 24. SJEDNICI OD 6. LIPNJA 1996. GODINE (U DALJNJEM TEKSTU: ODLUKA)**

1. Iza točke 1. Odluke dodaje se točka 1a. koja glasi:

"Iznimno od točke 1 ove Odluke, iz sredstava koja Hrvatski fond za privatizaciju
(u daljnjem tekstu: HFP), temeljem prijedloga Ministarstva privatizacije
i upravljanja imovinom (u daljnjem tekstu: Ministarstvo), prenese na poseban
račun HBOR-a za obavljanje poslova po nalogu, HBOR će izvršiti kreditiranje
prema uvjetima utvrđenim odlukama nadležnog organa HFP uz naplatu naknade
u visini 1% godišnje na stanje kredita u korištenju i otplati.

Naplaćeni krediti i kamate po kreditima iz ove točke unose se u temeljni
kapital HBOR-a."

2. Iza točke 10. Odluke dodaje se točka 10a. koja glasi:

"Osim akceptnih naloga i mjenica poslovnih banaka, HBOR može tražiti
neke od instrumenata osiguranja naplate kredita i od krajnjih korisnika
kredita (akceptne naloge, mjenice, hipoteke, garancije drugih banaka ili
Hrvatske garancijske agencije, zalog vrijednosnih papira ili drugi prikladni
instrument osiguranja naplate kredita prema ocjeni HBOR-a), i to osobito
u slučaju kada se krajnji korisnik kreditira direktno bez posredstva poslovnih
banaka".

3. Odluka stupa na snagu danom donošenja.

Predsjednik
Nadzornog odbora
**Božo Prka,** v. r

Odluka, NN 108/1996-2134
## Pravilnik o izmjeni Pravilnika o primjeni Zakona o porezu na promet proizvoda i usluga

### NN 109/1996 (27.12.1996.), Pravilnik o izmjeni Pravilnika o primjeni Zakona o porezu na promet proizvoda i usluga

# MINISTARSTVO FINANCIJA

Na temelju članka 55. Zakona o porezu na promet proizvoda i usluga ("Narodne
novine", broj 95/94., 34/95 i 19/96), ministar financija donosi

## **PRAVILNIK**

### **O IZMJENI PRAVILNIKA O PRIMJENI ZAKONA O POREZU NA PROMET PROIZVODA I USLUGA**

Članak 1.

U Pravilniku o primjeni Zakona o porezu na promet proizvoda i usluga
("Narodne novine", broj 1/95, 92/95, 109/95. i 21/96) u članku 58. u stavku
1. riječi: "do 31. prosinca 1996." zamjenjuju se riječima: "do 31. prosinca
1997.", a u stavku 3. istog članka riječi: "1. siječnja 1997." zamjenjuju
se riječima "1. siječnja 1998."

Članak 2.

Ovaj Pravilnik stupa na snagu danom objave u "Narodnim novinama", a
primjenuju se od 1. siječnja 1997. godine.

Klasa: 410-19/96-01/156
Urbroj: 513-07/96-2
Zagreb, 4. prosinca 1996.

Ministar financija
**mr. Božo Prka,** v. r.

Pravilnik, NN 109/1996-2139
## Pravilnik o izmjenama i dopunama Pravilnika o primjeni Zakona o posebnom porezu na alkohol

### NN 109/1996 (27.12.1996.), Pravilnik o izmjenama i dopunama Pravilnika o primjeni Zakona o posebnom porezu na alkohol

# MINISTARSTVO FINANCIJA

Na temelju članka 29. Zakona o posebnom porezu na alkohol ("Narodne
novine", broj 51/94), ministar financija donosi

## **PRAVILNIK**

### **O IZMJENAMA I DOPUNAMA PRAVILNIKA O PRIMJENI ZAKONA O POSEBNOM POREZU NA ALKOHOL**

Članak 1.

U Pravilniku o primjeni Zakona o posebnom porezu na alkohol ("Narodne
novine", broj 59/94), u članku 7. stavak 1. mijenja se i glasi:

"(1) Proizvođači i uvoznici alkohola dostavljaju podatke o stanju zaliha,
proizvedenim, nabavljenim, uvezenim te isporučenim količinama alkohola
na obrascu IZ-AL. Na Obrascu IZ-AL-PI proizvođači alkoholnih pića dostavljaju
podatke o stanju zaliha, proizvedenim, nabavljenim, uvezenim i isporučenim
količinama alkoholnih pića. Obrasci IZ-AL i IZ-AL-PI sastavni su dio ovoga
Pravilnika".

Članak 2.

U članku 7. stavci 3., 4. i 5. brišu se.

Članak 3.

U članku 8. stavci 5., 6., 7. i 8. brišu se.

Članak 4.

Godišnja izvješća za 1996. godinu porezni obveznici podnose na obrascima
iz ovog Pravilnika.

Članak 5.

Ovaj Pravilnik stupa na snagu danom objave u "Narodnim novinama", a
primjenjuje se od 1. siječnja 1997. godine.

Ministar financija
**mr. Božo Prka,** v. r.

![](dodatni/366127.gif)

![](dodatni/366128.gif)

![](dodatni/366129.gif)

Pravilnik, NN 109/1996-2141
## Pravilnik o izmjenama i dopunama Pravilnika o primjeni Zakona o posebnom porezu na pivo

### NN 109/1996 (27.12.1996.), Pravilnik o izmjenama i dopunama Pravilnika o primjeni Zakona o posebnom porezu na pivo

# MINISTARSTVO FINANCIJA

Na temelju članka 16. Zakona o posebnom porezu na pivo ("Narodne novine"
broj 51/94), ministar financija donosi

## **PRAVILNIK**

### **O IZMJENAMA I DOPUNAMA PRAVILNIKA O PRIMJENI ZAKONA O POSEBNOM POREZU NA PIVO**

Članak 1.

U Pravilniku o primjeni Zakona o posebnom porezu na pivo ("Narodne novine"
broj 59/94), u članku 2. stavak 2. briše se.

Članak 2.

U članku 3. stavak 3. briše se.

Članak 3.

U članku 4. stavci 3. i 4. brišu se.

Članak 4.

Novi obrasci iz članka 3. i 4. sastavni su dio ovog Pravilnika.

Članak 5.

Godišnja izvješća za 1996. godinu porezni obveznici podnose na obrascima
iz ovog Pravilnika.

Članak 6.

Ovaj Pravilnik stupa na snagu danom objave u "Narodnim novinama", a
primjenjuje se od 1. siječnja 1997. godine.

Ministar financija
**mr Božo Prka,** v. r.

![](dodatni/366130.gif)

![](dodatni/366131.gif)

Pravilnik, NN 109/1996-2142
## Pravilnik o izmjenama i dopunama Pravilnika o tiskanju i rukovanju nadzornim markicama za obilježavanje duhanskih prerađevina

### NN 109/1996 (27.12.1996.), Pravilnik o izmjenama i dopunama Pravilnika o tiskanju i rukovanju nadzornim markicama za obilježavanje duhanskih prerađevina

# **MINISTARSTVO FINANCIJA**

Na temelju članka 27. Zakona o posebnom porezu na duhanske prerađevine
("Narodne novine", br. 51/94. i 56/95. ) ministar financija donosi

## **PRAVILNIK**

### **O IZMJENAMA I DOPUNAMA PRAVILNIKA O TISKANJU I RUKOVANJU NADZORNIM MARKICAMA ZA OBILJEŽAVANJE DUHANSKIH PRERAĐEVINA**

Članak 1.

U Pravilniku o tiskanju i rukovanju nadzornim markicama za obilježavanje
duhanskih prerađevina ("Narodne novine", br. 59/94.) u članku 4., točki
7. riječi "duhanske prerađevine" zamjenjuju se riječju "cigarete".

Iza točke 8. dodaje se točka 9. koja glasi:

"9. "U ODP" za sve ostale duhanske prerađevine koje se uvoze. Na markici
može se nalaziti i oznaka uvoznika."

Članak 2.

U članku 8., stavku 3. riječi "virmanskog naloga" zamjenjuju se riječima
"ovlaštene organizacije za platni promet".

Članak 3.

U članku 9. stavku 1. riječi "IZ-DP" zamjenjuju se riječima "IZ-DP-1,
IZ-DP-2 i IZ-DP-3".

U istom članku dodaje se stavak 3. koji glasi:

"(3) Porezni obveznici - proizvođači duhanskih prerađevina obvezni su
Središnjem uredu dostavljati mjesečna i godišnje izvješće o obračunanom
i uplaćenom posebnom porezu na obrascu MI-DP-1 i MI-DP-2."

Članak 4.

Članak 11. mijenja se i glasi:

"(1) Porezni obveznici uvoznici i držatelji konsignacijskog skladišta
mjesečno i godišnje dostavljaju izvješća na obrascu IZ-DP-1, IZ-DP-2 i
IZ-DP-3.

(2) Porezni obveznici - uvoznici i držatelji konsignacijskih skladišta
obvezni su Središnjem uredu dostavljati mjesečna i godišnja izvješća o
obračunanom i uplaćenom posebnom porezu na obrascu MI-DP-1 i MI-DP-2."

(3) Dokaz ovlaštene organizacije za platni promet da je porez plaćen
porezni obveznici - uvoznici moraju uručiti ili dostaviti ovlaštenom službeniku
Središnjeg ureda."

Članak 5.

Porezni obveznici koji imaju važeća odobrenja za uvoz i izvoz duhanskih
prerađevina podnose mjesečna i godišnja izvješća iz članka 9., 10. i 11.
ovog Pravilnika i u slučaju kada u tijeku izvještajnog razdoblja nisu obavljali
poslove uvoza i izvoza duhanskih prerađevina.

Članak 6.

Godišnja izvješća za 1996. godinu porezni obveznici podnose na obrascima
iz ovog Pravilnika.

Članak 7.

Obrasci propisani ovim Pravilnikom čine njegov sastavni dio.

Članak 8.

Ovaj Pravilnik stupa na snagu danom objave u "Narodnim novinama", a
primjenjuje se od 1. siječnja 1997.

Ministar
**mr. Božo Prka**, v. r.

![](dodatni/366132.gif)

![](dodatni/366133.gif)

![](dodatni/366134.gif)

![](dodatni/366135.gif)

![](dodatni/366136.gif)

Pravilnik, NN 109/1996-2143
## Pravilnik o izmjenama i dopunama Pravilnika o obliku i sadržaju mjesečnog izvješća o stanju uvezenih količina kave, plaćenom posebnom porezu na kavu i stanju zaliha

### NN 109/1996 (27.12.1996.), Pravilnik o izmjenama i dopunama Pravilnika o obliku i sadržaju mjesečnog izvješća o stanju uvezenih količina kave, plaćenom posebnom porezu na kavu i stanju zaliha

# MINISTARSTVO FINANCIJA

Na temelju članka 5. stavka 7. Zakona o posebnom porezu na kavu ("Narodne
novine", broj 66/93), ministar financija donosi

## **PRAVILNIK**

### **O IZMJENAMA I DOPUNAMA PRAVILNIKA O OBLIKU I SADRŽAJU MJESEČNOG IZVJEŠĆA O STANJU UVEZENIH KOLIČINA KAVE, PLAĆENOM POSEBNOM POREZU NA KAVU I STANJU ZALIHA**

Članak 1.

U Pravilniku o obliku i sadržaju mjesečnog izvješća o stanju uvezenih
količina kave, plaćenom posebnom porezu na kavu i stanju zaliha ("Narodne
novine", br. 71/93), članak 1. mijenja se i glasi:

"Članak 1.

Ovim Pravilnikom određuje se oblik i sadržaj mjesečnog izvješća o stanju
zaliha, uvezenim količinama kave i plaćenom posebnom porezu na kavu."

Članak 2.

Članak 2. mijenja se i glasi:

"Članak 2.

Mjesečno izvješće iz članka 1. ovog Pravilnika, porezni obveznici podnose
na obrascu koji je sastavni dio ovoga Pravilnika. Na istom obrascu porezni
obveznici podnose i godišnje izvješće."

Članak 3.

U članku 4. u:

- alineji 1. riječ "redak 1." zamjenjuje se riječju "stupac 3.",

- alineji 2. riječ "redak 2." zamjenjuje se riječju "stupac 4.",

- alineji 3. riječ "redak 3." zamjenjuje se riječju "stupac 5.",

- alineji 4. riječ "redak 4." zamjenjuje se riječju "stupac 6.",

- alineji 5. riječ "redak 5." zamjenjuje se riječju "stupac 7.".

Članak 4.

Godišnje izvješće za 1996. godinu porezni obveznici podnose na obrascu
iz ovog Pravilnika.

Članak 5.

Ovaj Pravilnik stupa na snagu danom objave u "Narodnim novinama", a
primjenjuje se od 1. siječnja 1997. godine.

Ministar financija
**mr. Božo Prka**, v. r.

![](dodatni/366137.gif)

Pravilnik, NN 109/1996-2144
## Pravilnik o izmjenama i dopunama Pravilnika o obračunavanju i plačanju posebnog poreza na bezalkoholna pića, iskazivanju i dostavljanju izvješća te oslobađanju od plaćanja posebnog poreza

### NN 109/1996 (27.12.1996.), Pravilnik o izmjenama i dopunama Pravilnika o obračunavanju i plačanju posebnog poreza na bezalkoholna pića, iskazivanju i dostavljanju izvješća te oslobađanju od plaćanja posebnog poreza

# MINISTARSTVO FINANCIJA

Na temelju članka 16. Zakona o posebnom porezu na bezalkoholna pića
("Narodne novine" broj 51/94), ministar financija donosi

## **PRAVILNIK**

### **O IZMJENAMA I DOPUNAMA PRAVILNIKA O OBRAČUNAVANJU I PLAĆANJU POSEBNOG POREZA NA BEZALKOHOLNA PIĆA, ISKAZIVANJU I DOSTAVLJANJU IZVJEŠĆA TE OSLOBAĐANJU OD PLAĆANJA POSEBNOG POREZA**

Članak 1.

U Pravilniku o obračunavanju i plaćanju posebnog poreza na bezalkoholna
pića, iskazivanju i dostavljanju izvješća te oslobađanju od plaćanja posebnog
poreza ("Narodne novine" broj 59/94), članak 2. mijenja se i glasi:

"Članak 2.

Mjesečno i godišnje izvješće o proizvedenim, uvezenim, isporučenim i
izvezenim količinama te stanju zaliha bezalkoholnih pića porezni obveznici
posebnog poreza na bezalkoholna pića podnose na Obascu IZ-BE koji je sastavni
dio ovoga Pravilnika."

Članak 2.

Članak 3. briše se.

Članak 3.

Članak 5. mijenja se i glasi:

"Članak 5.

Izvješća iz članka 2. i 4. ovoga Pravilnika porezni obveznici posebnog
poreza na bezalkoholna pića podnose do 15. u mjesecu za protekli mjesec
i do 31. siječnja tekuće godine za proteklu godinu kod godišnjeg izvješćivanja."

Članak 4.

Godišnja izvješća za 1996. godinu porezni obveznici podnose na obrascima
iz ovog Pravilnika.

Članak 5.

Ovaj Pravilnik stupa na snagu danom objave u "Narodnim novinama", a
primjenjuje se od 1. siječnja 1997. godine.

Ministar financija
**mr Božo Prka,** v. r.

![](dodatni/366138.gif)

![](dodatni/366139.gif)

Pravilnik, NN 109/1996-2145
## Rješenje o odobrenju carinskog kontigenta za predmete kućanstva hrvatskih izbjeglica koje se vraćaju iz inozemstva

### NN 109/1996 (27.12.1996.), Rješenje o odobrenju carinskog kontigenta za predmete kućanstva hrvatskih izbjeglica koje se vraćaju iz inozemstva

# MINISTARSTVO FINANCIJA

Na osnovi članka 54. stavak 2. Carinskog zakona ("Narodne novine", br.
53A/91, 33/92, 106/93 i 92/94) i točke I. podtočka 7) Odluke o kriterijima
za carinski kontingent ("Narodne novine", br. 93/94, 61/95, 85/95 i 102/96),
sukladno prijedlogu Ministarstva povratka i useljeništva i pribavljenom
mišljenju Hrvatske gospodarske komore, ministar financija donosi slijedeće

## **RJEŠENJE**

### **O ODOBRENJU CARINSKOG KONTINGENTA ZA PREDMETE KUĆANSTVA HRVATSKIH IZBJEGLICA KOJE SE VRAĆAJU IZ INOZEMSTVA**

1. Odobrava se carinski kontingent za predmete kućanstva utvrđene "Listom
predmeta kućanstva koje mogu uvesti, unijeti ili primiti hrvatske izbjeglice
koje se vraćaju iz inozemstva" bez plaćanja carine, u vrijednosti do 20.000.000,-
USD, za razdoblje do 31. prosinca 1997. godine.

Lista predmeta kućanstva iz stavka 1. ove točke otisnuta je u privitku
ovoga rješenja i njegovim je sastavnim dijelom.

2. Korisnik carinskog kontingenta iz točke 1. ovoga rješenja je hrvatski
državljanin s prebivalištem u Republici Hrvatskoj, koji je organizirano
izbjegao u inozemstvo radi izbjegavanja ratom uvjetovanih okolnosti, a
vraća se temeljem odluke stranih vlasti o prestanku izbjegličkoga statusa,
odnosno sukladno utvrđenoj politici Vlade Republike Hrvatske u svezi njegova
povratka u zemlju.

Status hrvatskog izbjeglice iz stavka 1. ove točke dokazuje se potvrdom
ovlaštenoga diplomatsko-konzularnog predstavništva Republike Hrvatske u
odgovarajućoj stranoj državi odnosno područne jedinice Ureda za prognanike
i izbjeglice.

Ogledni primjerak potvrde iz stavka 2. ove točke otisnut je u privitku
ovoga rješenja i njegovim je sastavnim dijelom.

3. Korisnik iz točke 2. stavka 1. ovog rješenja može, uz povlasticu,
uvesti, unijeti ili primiti po osnovi predmetnoga carinskog kontingenta,
predmete kućanstva do vrijednosti od 2.000 USD. Rješenje donosi ovlaštena
carinarnica u obliku bilješke na potvrdi diplomatsko-konzularnog predstavništva
Republike Hrvatske u inozemstvu, odnosno područne jedinice Ureda za prognanike
i izbjeglice.

4. Evidenciju o ostvarenom uvozu predmeta kućanstva bez plaćanja carine
sukladno ovome rješenju, vodi ovlaštena carinarnica, koja tromjesečno dostavlja
pisano izvješće Carinskoj upravi Republike Hrvatske.

5. Ovo rješenje stupa na snagu danom objave u "Narodnim novinama", a
primjenjuje se od 1. siječnja 1997. godine.

Klasa: 413-01/96-01/985
Urbroj: 513-02-02/01-96-6
Zagreb, 19. prosinca 1996.

Ministar financija
**mr. Božo Prka,** v. r.

![](dodatni/366140.gif)

![](dodatni/366141.gif)

![](dodatni/366142.gif)

Rješenje, NN 109/1996-2148
## Pravilnik o turističkim uslugama u nautičkom turizmu koje može pružati građanin

### NN 109/1996 (27.12.1996.), Pravilnik o turističkim uslugama u nautičkom turizmu koje može pružati građanin

# MINISTARSTVO TURIZMA

Na temelju članka 54. stavka 2. Zakona o turističkoj djelatnosti ("Narodne
novine", 8/96.), ministar turizma, donosi

## PRAVILNIK

### O TURISTIČKIM USLUGAMA U NAUTIČKOM TURIZMU KOJE MOŽE PRUŽATI GRAĐANIN

I. OPĆA ODREDBA

Članak 1.

Ovim Pravilnikom pripisuju se turističke usluge u nautičkom turizmu
koje može pružati građanin, te uvjeti i način na koji se mogu pružati.

II. USLUGE U NAUTIČKOM TURIZMU

Članak 2.

U nautičkom turizmu, građanin može pružati usluge iznajmljivanja plovnog
objekta za odmor i rekreaciju te usluge skipera na brodici.

Za pružanje usluga iz stavka 1. ovoga članka, građanin je dužan pribaviti
odobrenje iz članka 57. Zakona o turističkoj djelatnosti.

Članak 3.

Za pružanje usluge skipera na brodici građanin mora imati svjedodžbu
o osposobljenosti za službu mornara motorista i pomorskog radiotelefonista
s ograničenom ovlasti, odnosno GMDSS operatora s ograničenom ovlasti.

Članak 4.

Građanin može pružati uslugu iznajmljivanja jednog plovnog objekta kojeg
je vlasnik ili nositelj prava korištenja, a čija duljina nije veća od 12
m i bruto tonaža veća od 15 ili je ovlašten prevoziti do najviše 12 putnika.

Članak 5.

Građanin koji pruža turističke usluge u nautičkom turizmu, dužan je:

1. vidno istaknuti cijene usluga koje nudi i pridržavati se istaknutih
cijena,

2. za svaku izvršenu usluge, korisniku izdati račun s brojem kojim se
potvrđuje primitak uplate i čuvati kopiju računa najmanje godinu dana od
dana njegovog izdavanja.

III. ZAVRŠNA ODREDBA

Članak 6.

Ovaj Pravilnik stupa na snagu danom objave u "Narodnim novinama", a
primjenjivat će se od 1. siječnja 1997. godine.

Klasa: 011-01/96-01/32 Urbroj: 529-02/96-01 Zagreb, 16. prosinca 1996.

Ministar mr. Niko Bulić, v. r.

Pravilnik, NN 109/1996-2151
## Pravilnik o izmjenama i dopunama Pravilnika o obliku, sadržaja i uporabi obrazaca platnog prometa

### NN 109/1996 (27.12.1996.), Pravilnik o izmjenama i dopunama Pravilnika o obliku, sadržaja i uporabi obrazaca platnog prometa

# **ZAVOD ZA PLATNI PROMET**

Na temelju članka 38. stavak 1. točke 3. Zakona o platnom prometu u
zemlji ("Narodne novine", broj 27/93., 24/96. i 50/96.), glavni direktor
Zavoda za platni promet propisuje

## **PRAVILNIK**

### **O IZMJENAMA I DOPUNAMA PRAVILNIKA O OBLIKU, SADRŽAJU I UPORABI OBRAZACA PLATNOG PROMETA**

Članak 1.

U Pravilniku o obliku, sadržaju i uporabi obrazaca platnog prometa ("Narodne
novine", broj: 81/96.), u članku 2. dodaje se stavak 3. koji glasi:

"Obrasci platnog prometa iz stavka 1. ovog članka moraju u donjem lijevkom
kutu iza oznake ZAP nositi naziv -Javno poduzeće NARODNE NOVINE, Zagreb-".

Članak 2.

U članku 73. stavak 9. mijenja se i glasi:

"Zavod, banka odnosno štedionica i pošta neće za izvršenje primati naloge
platnog prometa koji u donjem lijevom kutu iza oznake ZAP nemaju naziv
"Javno poduzeće NARODNE NOVINE, Zagreb", koji su nepravilno popunjeni,
nečitljivi, nepotpuni ili na kojima su dopisivani nepropisani elementi".

Članak 3.

Članak 79. mijenja se i glasi:

"Postojeće zalihe obrazaca platnog prometa mogu se koristiti do 31.
ožujka 1997. godine."

Članak 4.

Ovaj Pravilnik stupa na snagu danom objave u "Narodnim novinama".

Broj: II-2-200/96-9
Zagreb, 19. prosinca 1996.

Glavni direktor
**mr. Bogomil Cota,** v. r.

Pravilnik, NN 109/1996-2152
## Ustavni zakon o izmjenama Ustavnog zakona za provedbu Ustava Republike Hrvatske

### NN 110/1996 (30.12.1996.), Ustavni zakon o izmjenama Ustavnog zakona za provedbu Ustava Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 142. Ustava Republike Hrvatske, Zastupnički dom Sabora
Republike Hrvatske na sjednici 20. prosinca 1996., donio je

## **ODLUKU**

### **O PROGLAŠENJU USTAVNOG ZAKONA O IZMJENAMA USTAVNOG ZAKONA ZA PROVEDBU USTAVA REPUBLIKE HRVATSKE**

Proglašava se i stupa na snagu Ustavni zakon o izmjenama Ustavnog zakona
za provedbu Ustava Republike Hrvatske kojeg je donio Zastupnički dom Sabora
Republike Hrvatske na sjednici 20. prosinca 1996. godine.

Klasa: 012-02/93-01/01
Zagreb, 20. prosinca 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

---

## **USTAVNI ZAKON**

### **O IZMJENAMA USTAVNOG ZAKONA ZA PROVEDBU USTAVA REPUBLIKE HRVATSKE**

Članak 1.

U Ustavnom zakonu za provedbu Ustava Republike Hrvatske ("Narodne novine",
br. 34/92. - pročišćeni tekst, 91/92., 62/93., 50/94. i 105/95.) u članku
3. stavku 1. riječi. "do 31. prosinca 1996. godine" zamjenjuju se rječima:
"do 31. prosinca 1997. godine".

Članak 2.

U članku 4. riječi: "do 31. prosinca 1996. godine" zamjenjuju se riječima:
"do 31. prosinca 1997. godine".

Članak 3.

Ovaj Ustavni zakon stupa na snagu kad ga proglasi Zastupnički dom Sabora
Republike Hrvatske.

Klasa: 012-02/93-01/01
Zagreb, 20. prosinca 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 110/1996-2154
## Odluka o prestanku mirovanja zastupničkog mandata i prestanku obnašanja zastupničke dužnosti zamjenika zastupnika

### NN 110/1996 (30.12.1996.), Odluka o prestanku mirovanja zastupničkog mandata i prestanku obnašanja zastupničke dužnosti zamjenika zastupnika

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 6. Zakona o
izborima zastupnika u Sabor Republike Hrvatske ("Narodne novine", br. 22/92.,
1/93., 11/94. i 68/95.), Zastupnički dom Sabora Republike Hrvatske na sjednici
18. prosinca 1996., donio je

## **ODLUKU**

### **O PRESTANKU MIROVANJA ZASTUPNIČKOG MANDATA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA**

Utvrđuje se da je 16. prosinca 1996. prestalo mirovanje zastupničkog
mandata zastupniku LUKI BEBIĆU, te da zamjenik zastupnika ANĐELKO GABRIĆ,
16. prosinca 1996., prestaje obnašati zastupničku dužnost.

Klasa: 021-03/96-05/18
Zagreb, 18. prosinca 1996.

ZASTUPNIČKI DOM

SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Odluka, NN 110/1996-2155
## Odluka o izboru voditelja Izaslanstva, članova i zamjenika članova Izaslanstva Sabora Republike Hrvatske u Parlamentarnoj Skupštini Vijeća Europe za 1997. godinu

### NN 110/1996 (30.12.1996.), Odluka o izboru voditelja Izaslanstva, članova i zamjenika članova Izaslanstva Sabora Republike Hrvatske u Parlamentarnoj Skupštini Vijeća Europe za 1997. godinu

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske, Zastupnički dom Sabora
Republike Hrvatske, na sjednici 20. prosinca 1996., donio je

## **ODLUKU**

### **O IZBORU VODITELJA IZASLANSTVA, ČLANOVA I ZAMJENIKA ČLANOVA IZASLANSTVA SABORA REPUBLIKE HRVATSKE U PARLAMENTARNOJ SKUPŠTINI VIJEĆA EUROPE ZA 1997. GODINU**

U Izaslanstvo Sabora Republike Hrvatske u Parlamentarnoj Skupštini Vijeća
Europe za 1997. godinu biraju se:

*za voditelja*

dr. ŽARKO DOMLJAN, potpredsjednik Zastupničkog doma Sabora.

*za člana*

mr. ZDRAVKA BUŠIĆ i zamjenica voditelja Izaslanstva, zastupnik u Zastupničkom
domu Sabora,

dr. MATE MEŠTROVIĆ, zastupnik u Županijskom domu Sabora,

SNJEŽANA BIGA-FRIGANOVIĆ, zastupnik u Zastupničkom domu Sabora,

BOŽO KOVAČEVIĆ, zastupnik u Zastupničkom domu Sabora.

*za zamjenika člana*

DENIS JELENKOVIĆ, zastupnik u Županijskom domu Sabora,

IVAN NOGALO, zastupnik u Zastupničkom domu Sabora,

JAKOB ELTZ VUKOVARSKI, zastupnik u Zastupničkom domu Sabora,

mr. STJEPAN RADIĆ, potpredsjednik Zastupničkog doma Sabora,

dr. BORIS KANDARE, zastupnik u Zastupničkom domu Sabora.

Klasa: 910-04/96-02/02
Zagreb, 20. prosinca 1996.

ZASTUPNIČKI DOM

SABORA REPUBLIKE HRVATSKE

Predsjednik
Zastupničkoga doma Sabora
**akademik Vlatko Pavletić,** v. r.

Odluka, NN 110/1996-2156
## Odluka o imenovanju Nadzornog odbora Hrvatskog fonda za privatizaciju

### NN 110/1996 (30.12.1996.), Odluka o imenovanju Nadzornog odbora Hrvatskog fonda za privatizaciju

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 8. stavka 2.
Zakona o Hrvatskom fondu za privatizaciju ("Narodne novine", br. 84/92.,
70/93., 76/93., 52/94. i 87/96.), Zastupnički dom Sabora Republike Hrvatske
na sjednici 20. prosinca 1996., donio je

## **ODLUKU**

### **O IMENOVANJU NADZORNOG ODBORA HRVATSKOG FONDA ZA PRIVATIZACIJU**

I.

Za člana Nadzornog odbora Hrvatskog fonda za privatizaciju imenuje se:

- iz reda zastupnika Sabora Republike Hrvatske

ANTON KOVAČEV,

VLADO JELKOVAC,

ŽELJKA ANTUNOVIĆ,

JOŠKO KOVAČ.

- iz reda uglednih financijskih stručnjaka

STJEPAN BUNIĆ, dipl. ekonomist, zamjenik predsjednika Uprave Varaždinske
banke d.d.,

Dr. MARIJAN ŽIVKOVIĆ, izvršni direktor Županjske banke.

II.

Član Nadzornog odbora Hrvatskog fonda za privatizaciju po položaju je:

Mr. DRAGAN KOVAČEVIĆ, predsjednik Odbora za gospodarstvo, razvoj i obnovu
Zastupničkog doma Sabora.

Dr. ĐURO NJAVRO, predsjednik Odbora za financije i državni proračun
Zastupničkog doma Sabora,

IVAN HERAK, predsjednik Odbora za turizam Zastupničkog doma Sabora.

III.

Danom donošenja ove Odluke prestaje mandat članovima Nadzornog odbora
imenovanim Odlukom o imenovanju članova Nadzornog odbora Hrvatskog fonda
za privatizaciju ("Narodne novine", br. 47/95.) i Odlukom o imenovanju
člana Nadzornog odbora Hrvatskog fonda za privatizaciju ("Narodne novine",
br. 56/95.), Marinu Golobu, Ivanu Kolaku, dr. Borisu Kandareu, Antunu Bosiu
i Branimiru Markoti.

Klasa: 119-02/96-01/19
Zagreb, 20. prosinca 1996.

ZASTUPNIČI DOM

SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Odluka, NN 110/1996-2157
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 110/1996 (30.12.1996.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# **MINISTARSTVO UNUTARNJIH POSLOVA**

Temeljem članka 18. stavka 4. Zakona o oružju ("Narodne novine" br.
69/92., 26/93., 43/93., 29/94. i 108/95.), ministar unutarnjih poslova,
uz suglasnost ministra zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAV-STVENIH ORGANIZACIJA ZA OBAVLJANJE ZDRAV-STVENIH PREGLEDA DJELATNIKA I GRAĐANA ZA** **DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 95/95., 17/96., 50/96., 54/96. i 67/96.)
u točci I. iza rednog broja 39. dodaju se brojevi i riječi:

"40. Dom zdravlja "dr. Josip Kajfeš", Delnice,

41. Privatna ordinacija medicine rada,

dr. Biserka Horvačić, Velika Gorica."

II.

Ovo rješenje stupa na snagu osmog dana od dana objave u "Narodnim novinama".

Broj: 511-01-42-49315/2-1996.
Zagreb, 19. prosinca 1996.

Ministar
**Ivan Penić,** v. r.

Rješenje, NN 110/1996-2159
## Odluka o visini i načinu obračuna naknade za vađenje pijeska i šljunka

### NN 110/1996 (30.12.1996.), Odluka o visini i načinu obračuna naknade za vađenje pijeska i šljunka

# **HRVATSKE VODE**

Na temelju članka 15. i 16. Zakona o financiranju vodnog gospodarstva
("Narodne novine", br. 107/95), Upravno vijeće Hrvatskih voda na 7. sjednici
održanoj dana 20. prosinca 1996. godine, donijelo je

## **ODLUKU**

### **O VISINI I NAČINU OBRAČUNA NAKNADE ZA VAĐENJE PIJESKA I ŠLJUNKA**

I

Naknada za vađenje pijeska i šljunka iznosi:

- za pijesak 3,50 kn/m2

- za šljunak 2,00 kn/m2

II

Rješenje za naplatu naknade iz točke I ove Odluke izdaju Hrvatske vode
na temelju podataka o izvađenim količinama koje je korisnik dužan dostaviti
do 10-og u mjesecu za protekli mjesec.

III

Kontrolu količine izvađenog materijala na mjestu eksploatacije obavljaju
Hrvatske vode.

IV

Naknada se uplaćuje na poseban žiro-račun Hrvatskih voda: 30100-842-000-2255.

V

Ukoliko obveznik ne izvrši isplatu naknade u roku od 15 dana od dana
ispostave rješenja Hrvatske vode obračunat će i naplatiti kamatu u skladu
s propisima o visini kamata na iznose poreza, doprinosa, taksa i drugih
javnih prihoda koji nisu plaćeni u propisanom roku.

VI

Stupanjem na snagu ove Odluke prestaje važiti Odluka o visini i načinu
obračuna naknade za vađenje pijeska, šljunka i kamena ("Narodne novine"
br. 9/95).

VII

Ova Odluka stupa na snagu danom objave u "Narodnim novinama", a primjenjuje
se od 1. siječnja 1997. godine.

Broj: 01-1692/1-I.-1.11
Zagreb, 20. prosinca 1996.

Predsjednik Upravnog vijeća
**prof. dr. Josip Marušić, dipl. inž. građ.,** v. r.

Odluka, NN 110/1996-2162